钦定古今图书集成/方舆汇编/职方典/第1152卷 > 襄阳府公署考 府志
## 钦定古今图书集成/方舆汇编/职方典/第1152卷 > 襄阳府公署考 府志

本府

襄阳府治　在郡南。明洪武间，知府张善建正堂、川堂、后堂、内宅前有戒石、仪门、六房。外门经历司、照磨所、巨资架阁库，同知、通判、推官各有宅。成化间，知府何源改外门向东，筑台，置两门，立谯楼其上。嘉靖间，知府汪道昆复改向南，建坊曰“江汉” ，名郡。仪门外东为清军厅，西为捕粮厅、理刑厅、吏舍。外申明亭、旌善亭、寅宾馆、酂侯土地祠。至崇祯癸酉，推官江禹绪扩厅前经历衙吏舍地，为正堂、川堂、后堂、仪门、外门、书吏舍。辛巳，寇毁土地祠，知府宅少半，通判厅、三门推官江禹绪所修，刑厅具在，司狱宅尚存，馀尽没矣。

皇清顺治间，知府冀如锡重建府治，规模弘远。同知

《张仲等重建清军厅》，制度聿新。

都察院　在府治东，后毁。今在郡东北仁和坊。韦府　在府治西南，今尚存为院道。行台察院　在府治正东。

分守道　：在府治西，贼毁。

兵巡道　在府治西，后毁。今在郡东北阳春坊。布政分司行台　在府治西，贼毁。

樊城公署　贼毁

皇清顺治间，都御史赵檄、知县董上治重建。

递运所　在府治北七十里。

税课司　在府治东。贼毁。

司狱司　在府仪门外

阴阳学　、医学　俱在府境内。

僧纲司　道纪司

大盈仓　在府治北

养济院　“在府治西南。”

襄阳县治　在郡治西北隅。明洪武间，知县翟居仁建正堂、后堂、幕厅、六房、戒石、仪门、大门、申明、旌善二亭，知县内宅及县佐宅。天顺间，知县李人仪以府门东向，亦建大门，谯楼东向。隆庆时，抚治汪道昆檄知县复改向南。知县尹廷俊立坊曰“江汉首邑” ，移谯楼于县治后。崇祯辛巳寇毁，壬午殆尽。

皇清顺治间，移县治于“学校坊。”

双沟巡检司　在县北七十里。

油枋滩巡检司　原在县西三十里。明嘉靖间，改置县北泰山庙。

樊城巡检司　改置“柳树头。”

僧会司　在樊城

预备仓　在县治西。知县尹廷俊修，更名“常裕” ，今废。

外州县

宜城县治　。明洪武间，知县王官建正堂、川堂、后堂、幕厅、六房、戒石、仪门、谯楼、大门、吏舍、《申明》、“旌善” 二亭。崇祯间贼毁，今俟修复。

都察院行台　在县治西南。

布政分司　在县治西北。

按察分司　在县治西北。

府馆　在县治西南

巡捕别署　：在清水港。

僧会司　在西报恩寺，设僧会一。

存留仓　在县南

预备仓　在县东

养济院　在县西

南漳县治　在城西。明洪武间，县丞王礼建。正堂、川堂、后堂、内宅、左房、库、幕厅、右架阁库、小仓、两翼、六房、仪门、戒石大门，申明、旌善二亭、万春楼、县佐宅、吏舍俱备。

布政分司　、按察分司　俱在县治南。

府馆　在县治南

七里头巡检司　明成化间，白圭建。

金厢坪巡检司　在县西南一百七十里。明都御史项忠建。

万家堰巡检司　在县治内。

阴阳学　、医学　俱在县治内。

僧会司　在县东普济寺。

道会司　在县西静真观。

存留仓　在县治西

演武厅　在县东北

养济院　在县治西

枣阳县治　。明洪武间，知县吴子俊建正堂、后堂、幕厅、左右库六房、仪门、戒石、谯楼、申明、旌善二亭。后堂北为内宅，东典史宅，西承发房，东酂侯土地祠。成化间添设丞、簿，东北丞宅，西北簿宅。嘉靖间，知县陈应诏重建大堂，移旧堂为川堂，重修大门于谯楼外。万历间，知县王应辰置。

架阁库、榜房，又迁大门于谯楼间，建坊曰“楚襄屏翰。” 崇祯后屡乱，未至沦亡，今因之。

布政分司　在小东门

按察分司　在县东南

行台　在县东北

阴阳学　、医学　俱在县治内。

僧会司　在小东门内

存留仓　在县西

预备仓　在县东

养济院　在县西南

谷城县治　在城西。明洪武间，县丞潘仁美建正堂、幕厅、六房、仪门、戒石、大门、申明、旌善二亭。堂后为内宅、东西衙宅，崇祯己卯献贼尽废。今尚草茇。

察院　在县东今毁

行台　在县东今毁

布政分司　在县东南，今毁。

按察分司　在县东，今废。

“接官” 亭　一在东门外，一在西门外。

石花街巡检司　在城西五十里。明成化间，都御史王俭建。

僧会司　在崇宁寺

道会司　在祐圣行宫

教场　在县东南一里

养济院　在县南

光化县治　旧在古酂城内，明洪武间，知县程聪建。万历间迁城，改于阜成街北，中正堂，左右仪从库，县库后，水衡堂，六房，戒石，仪门、大门，知县、典史宅，吏舍、土地祠，申明、“旌善二亭。” 东为谯楼，置内道，中通四门大街。

都察院　按察司　公馆　俱在宣化街。接官厅　在泥河洲。

左旗营巡检司　在县西二十五里。明都御史项忠建。万历间，改旧城内。

僧会司　在景福街

道会司　在保障街

预备仓　在县西

教场　在金鸡冢

养济院　在县西南

均州治　。明初居城中。永乐初，修武当，以治为净乐宫。知州陈清徙城西南隅。中正堂，北后堂，右西厅、幕厅、军器库、承发房，左架阁库。有六曹戒、石坊、仪门、大门、酂侯庙、土地祠、吏舍、申明、旌善二亭。东谯楼。堂北为州宅、判官、吏目宅。后郧贼焚烧，止存空基。

《皇清》前任官俱住民房。知州佟国玉干，康熙七八年。

间价买民基充扩公署，捐资修理于南，今仍之。“提督府　” 在州南。

布政分司　，按察分司　，俱在州南。

中司　在分司右

府馆　在分司前

停骖亭　在西冈山下

黑虎庙巡检司　在州南七十里。

阴阳学、医学　俱在州东。

僧正司　在报恩寺

“道正司　” ，在五龙行宫。

预备仓　、神会仓　俱在州西。

广积仓　在州西北

养济院　在州北

皇清康熙十一年，知州党居易创修。

漏泽园　在北门外。